Stviga

Stviga (, ) – upė Ukrainoje (Rivnės sritis) ir Baltarusijoje (Bresto sritis ir Gomelio sritis); Pripetės dešinysis intakas. Prasideda Rokitnės rajone, 188 m aukštyje virš jūros lygio, teka miškinga ir pelkėta Polesės žemuma į šiaurę. Žemupyje pasuka į rytus, įteka Pripetę ties Pagosto kaimu. Ilgis Ukrainoje 66 km, Baltarusijoje 112 km.

Didžiausias intakas – Mastva (kairysis).

Žemupio vagos plotis 20-30 m. Salpos plotis 80-200 m, žemupyje 600–1200 m. Vagoje yra smėlio salų.

Baltarusijos upės
Ukrainos upės